
tinch  V  honor  de  dedicar  aquesta  petita  obra  ,  qiï  encare  que 

de  poca  vàlua  puig  qu  es  Ja  primera  qu  he  donat  à  llum, 

crech  que  V  aceptaràn  com  à  grat  recort  d'  aquet  son  fill 
•  que  'Is  estima 

L'  Autor. 


XEPARTIMENT. 


PERSONATJES. 


ACTORS. 

En  Barcelona.  .  En  Hospitalet. 


PETRONILLA.  D.a  Elvira  Berdier.    D.*  Carolina  Alegret. 
PEPA.     ...       i)  Antònia  Berdier.      »  Candelaria  Tarrés. 

IGNASI.  .  .  D.  Salvador  Cort.  D.  Joseph  Portillo. 
PEP.  ....  »  Joseph  Casellas.  »  Joseph  Craxells. 
SALDONI.  .     .       »  Alfons  Llonch.  »  Joan  Monrós. 

UN  POLISSON.      »  N.  N.  »  Pol. 


Passa  en  Barcelona. 


Esquerra  y  dreta  :  —  Las  del  actor. 


Aquesta  obra  es  propietat  del  autor,  y  ningú  sens  son  permís  po- 
drà cambiar  lo  titol ,  alteraria  ni  representaria,  ja  sia  en  teatre  públich 
ó  de  societat. 

D.  Rafel  Ribas,  director  del  Arxiu.  Central  lírich-dramdtich  està 
encarregat  del  cobro  de  propietats. 


AGTE  ÚNÏGH 


La  escena  representa  un  menjadó  ;  porta  al  foro ,  un  cuarto  à  la 
dreta  y  un  balcó  à  la  esquerra ;  à  la  dreta  prop  de  la  porta  ,  una  taula, 
cadiras  ,  etc. 


ESCENA  PRIMERA. 

IGNASI.  -  PEPA. 

Ignasi.     Ten  conta ,  Pepa , '  '1  que  fas, 
mira  qu'  es  un  bon  partit  l 

Pepa.        Ja  ho  veig  qu'  es  guapo  y  bon  noy, 

però  jo  'n  vull  un  de  rich. 
Ign.  Com  tú  tens  tan  capital... 

pots  ben  buscar  ,  infelis ! 
Pepa.        No  1'  haig  de  buscar ,  no  ,  pare  , 

perquè  sàpiga  que  '1  tinch. 
Ign.  Ja  veuràs...  en  Pep  no  es  tonto.     (Ab  calma.) 

Li  espera  un  gran  porvenir. . . 
Pepa.        No  m'  vingueu  ab  mes  camàndolas 

jo  vull  un  jove  aixerit; 

que  siga  elegant  y  tinga... 

cuartos  per  gastà  à  desdir. 
Ign.  i  Es  à  dir  que  tú  vols  cuartos  ! 

Pepa.         Y  naturalment  que  sí; 

l  qué  faria  de  casarme  , 

per  ser  jornalé  '1  marit, 

y  tenir  que  trevallar  ? 

Ja  sé  estarme  be  à  n'  aquí. 

Jo  casada  ,  vull  que  me  digan 

Dona  Pepita  à  tot  dir, 

vull  passejarme  ab  gran  cotxe  , 

vull  estrenar  richs  vestits... 
Ign.  Això  no  mes  tens  que  dirli 

perquè  t'  ho  fassi  ell. 
Pepa.  Ell  ? 

Ign.  Sí. 

Pepa.        Espliquis  donchs ;  de  quin  modo? 
Ign.  D'  un  modo  qu'  és  molt  senzill. 

Tú  vols  qu'  ell  't  diga  Donya  ? 

't  dirà  Donya  à  tot  dir  ; 

que  vols  un  dia  anà  en  cotxe? 

ell  té  un  carretó,  que  't  dich  ! 

que  tan  sols  posanthi  un  burro 

va  mol  bé ;  en  cuant  à  vestits, 

te  encare  los  que  lluhía 

sa  mare  avants  de  morir. 

Ab  aixó,  quedem  entesos  ; 

quant  vinga  li  dius  que  sí... 
Pepa.         D'  aquet  modo  os  en  burleu! 
Ign.  Que  no  t'  agrada  '1  qu'  he  dit  ? 

Pepa.        Si  m'  agrada  ?  No. 
Ign.  Donchs  déixau. 

(Ja  faré  'Is  possibles,  y... 

(  Agafa  7  somhrero  y  's  posa  en  marxa.  ) 

Vaig  à  comensarlos  are.  ) 
Pepa.        Qué  ja  marxeu  ,  pare  ? 
Ign.  Sí.     (Marxa  pel f oro.) 


ESCENA  II. 

PEPA. 

Ves  que  'n  faria 

d'  un  home  aixís, 

que  ni  ab  prous  feinas 

pot  sostenirs! 

Jo  ja  '1  voldria 

qu'  es  aixerit 

guapet  y  vamos... 

molt  bo  per  mi. 

En  quant  d'  aquestos  (dinés) 

diu  que  n'  ha  vist 

però  no  'n  guarda , 

1'  hi  van  fugi. 

Qu'  ho  deixi  corre 

que  tinch  un  Lluís 

que  m'  escriu  cartas 

qu'  es  bastan  rich. 

Qu'  es  mes  qu'  un  àngel , 

un  serafi; 

que  'm  vol  felissa 

fentlo  íelís. 

Y  are  y  sempre 

cent  cops  y  mil 

vull  dir  que  '1  lema 

sant  y  diví 

d'  amor  ab  cuartos, 

qu'  es  molt  bonich. 


ESCENA  III. 

PEPA —  PEP  qu'  entra  pel  foro 

Pep.  Deu  te  guart ,  hermosa  Pepa. 

Pepa.         Quins  requiebros  que  sabs  dar  !  (To  burlesch.) 

Pep.  Qué  vols  dir? 

Pepa.  Que  promets,  home... 

que  si  segueixes  avant, 

sortiràs  un  gran  Tenorio... 
Pep.  Deixemnos  de  disbarats. 

I  Que  no  t'  ha  dit  res  ton  pare  ? 
Pepa.        Sí;  m'  ha  dit  que... 
Pep.  Ah  !  ja  ho  sabs  ? 

Donchs  qu'  es  lo  que  pensas  ferne  ? 
Pepa.        Ho  vols  saber  molt  abiàt. 
Pep.      (  j Es  dir  qu'  m  donas  carbassa! 
Pepa.        Jo,  Pep,  no  m'  allargo  tant. 
Pep.         No  't  comprench... 
Pepa.  No?  donchs  escolta, 

y  t'  ho  esplicaré  mes  clà. 

Un  jove,  va  dirme  un  dia, 

que  jo  li  habia  flexàt 

lo  seu  cor,  ab  ma  hermosura, 

y  ni  me  '1  vaig  escoltar  : 

van  passar  dias  y  dias 

y  '1  pobre  fent  1'  ós  à  baix ; 

fins  que  al  últim  quant  vaig  veurer 

una  estimació  tant  gran , 

1'  hi  vaig  donà  una  esperansa 

per  si  's  portaba  com  cal ; 

y  veyent  que  'm  porta  afecte 

jo  no  '1  puch  pas  desairà. 
Pep.  Oh  que  desgracia  es  la  meva  ! 

Escolta,  Pepa,  mon  plany, 

y  no  oblidis  que  t'  estimo 

ab  tot  mon  cor  pur  y  franch. 

Tú  ets  per  mi  un  àngel  de  glòria, 

àngel  que  m'  ha  de  salvar 

d'  aquest  amor  qu'  à  mi  'm  mata 

d'  aquest  amor  qu'  es  tan  gran. 

Sols  per  tú,  sostinch  la  vida 

y  pateixo  tant  y  tant 

que  per  tú  fins  ne  daria 

mon  cor,  ma  ditxa  y  ma  sanch. 
Pepa.        (Déixemeli  da  esperansa, 

que  'n  tot  temps  por  mucho  pan...~) 

Es  vritat  tot  lo  que  'm  contas? 
Pep.  Y  m'  ho  preguntas? 

Pepa.  Es  clar. 

Com  que  tots  diuhéu  la  mateixa 

quant  combineu  un  nou  plan. 
Pep.  Be,  deixat  de  tonterias, 

contestam. 
Pepa.  M'  hi  vull  pensar. 

(Entra  Ignasi  pel  foro.) 

ESCENA  IV. 

Dits.— IGNASI. 

Ign.  Ola,  Pep! 

Pep  .  Que  tal ,  Ignasi  ?  (Encaixant.) 

Ign.  Ja  ho  pots  veurer,  jo  trempat. 

(Pepa  s'  entreté  aixugant  la  taula.) 

Ah  !  tú ;  qu'  heu  fet  ab  la  noya  ?         (A  Pep.) 
Pep.  'M  sembla  qu'  ho  tinch  molt  mal. 

Ign.  Es  à  dir  que... 

Pep.  M'  ha  dit  ella 

que  s'  hi  volia  pensar 

perquè  està  mitj  compromesa 

ab  un  altre  del  veïnat. 
Ign.  Tot  això  t'  ha  dit  ?  —  Pepeta  !  (Cridant.) 

Pepa.        Qué  voleu  ,  pare  ? 
Ign.  Ho  sabràs. 

Vinam  aquí  desseguida.  (Pepa  s'  acosta  à  ell.) 
Pepa.        Digueu;  estich  escoltant. 
Ign.  (Veyàm  si  aixis  fen  lo  serio 

potsé  'm  faré  respectar.) 

(Passeijantse  amunt  y  avall  depressa.) 

I  Ja  sabs  qui  só  ? 
Pepa.        (Mitj  rient)        Sou  lo  pare. 
Ign.  Calla !  (cridant.  )  Qué  't  sembla  ?  (A  Pep.  ) 

Pep.  Be  va. 

Ign.  Cuan  un  pare...  (A  Pepa.  ) 

(  Al  dir  això  entra  Petronilla.  ) 


ESCENA  V. 
Dits  y  PETRONIL.LA. 

Pet.  (Ab  cantarella.  )       Molt  bon  dia. 

Ign.  (  Are  si  que  m'  hi  trompat ;  ) 

Pet.  Vostè  deu  sé  '1  senyo  Ignasi  ?... 

Ign.  Si  senyora... 
Pet.  Donchs  avant ; 

voldria  parlarli  à  solas... 

Pep,  Senyo  Ignasi ,  fins  mes  tart. 

Ign.  Ah,  tú...  Pep  ,  no  triguis  gaire. 

Pep.  Dintre  poch  aqui  'm  tindrà.  (Se  'n  va  pel  foro.) 

Ign.  Qué  fas  tú  à  n'  aqui  parada  ?  (  A  Pepa.  ) 

Pepa.        Res ! 

Ign.  Apa,  à  rentà  'Is  plats. 

(Pepa  marcba per  la  dreta.  ) 


ESCENA  VI. 
IGNASI .  -  PETRONILLA. 


Ign.  Prengui  asiento.  (Agafant  dos  cadiras.  ) 

Pet.  Ab  son  permís.  (  S'  asentan.  ) 

Ign.  Ja  pot  dir. 

Pet.  Comensaré. 

Servidora  de  vostè 

visch  al  enfront ,  al  quint  pis. 

Ne  tinch  un  fill  y  una  filla  , 

som  honrats  ,  tenim  dinè... 

no  molt... 
Ign.  Lo  nom  de  vostè  ? 

Pet.  De  pila  'm  dich  Petronilla. 

Ign.  Are  hi  caich  !  Ja  sé  qui  es ! 

(Picatitse  'l  front  fa  com  si  recordés.) 

Vostè  es  la  qu'  era  casada 

ab  1'  asistent  d'  en  Tejada 

que  morí  al  curanta  tres. 

Morí  matant ,  va  sé  un  fiero. 

No  's  recorda  d'  aquell  pas 

qu'  en  Sanchez  ab  gran  desfici 

'ns  feya  fer  à  1'  exercisi  ? 
Pet.  Prou;  semblaba  un  bordegàs 

y  are  no  ho  sabria  fe. 
Ign.  Lo  tinch  molt  à  la  memòria 

dels  fets  de  la  meva  historia  , 

sempre  m'  en  recordaré... 
Pet.  Pues...  sí;...  si  no  li  explicaba 

perquè  he  vingut,  no  ho  sabria. 
Ign.  Indudablement. 

Pet.  Venia... 

Ign.  Ja  ni  me  n'  enrecordaba. 

Pet.  Donchs  com  li  he  dit ,  tinch  un  noy 

que  pretent  la  seva  filla  , 

y  'm  diu  que  vol  la  pubilla 

ó  anirà  à  parà  à  San  Boy. 

Ab  això  sab  mon  intent ; 

si  's  confronta  estem  entesos. 

Ja  'Is  podem  contar  promesos... 

y  que  'Is  lligui  '1  casament. 
Ign.  Ja  veurà  :  jo  no  sé  encare 

si  ella... 
Pet.  No  ho  ha  de  voler? 

Sent  guapo... 
Ign.  Be  ,  tot  pot  ser. 

Pet.  Però  no  es  vostè  son  pare  ? 

Ign.  Jo  be  ho  conto  ;  qué  vol  dir  ? 

(Fent  una  suspensió. ) 
Pet.  Que  si  vol ,  li  fa  casà ! 

Ign.  Casaria  per  forsa  ?  ca  ! 

No  'Is  faig  uns  papers  així. 

La  meva  noya  es  hermosa , 

que  vingui  à  ferli  1'  amor 

y  si  li  cautiva  '1  cor 

tirem  endevant  la  cosa. 
Pet.  Ja  està  dit ;  molt  ben  pensat. 

Mes  ,  ay  Verge  del  Socós  ! 

lo  noy  es  molt  vergonyós. 
Ign.  Y  que  li  fa  això  ?  ay  carat ! 

Pet.  Però  en  cambi  es  molt  de  be. 

Ign.  Vol  callar  ,  dona  ?  ja  ho  conto. 

Pet.       *  L'  únich  que  té  es  ,  qu'  es  mitj  tonto 

de  tant  bó... 
Ign.  Que  s'  hi  vol  fe  ? 

Pet.  Bueno  donchs ;  d'  aqui  una  estona 

li  diré  que  vinga ;  no  ? 
Ign.  Sí  ,  si... 

Pet.  Donchs  estiga  bó.  (5"  en  va  pel  foro.) 

Ign.  Y  vostè  qu'  estiga  bona. 


ESCENA  VII. 

IGNASI. 

Endevant  la  professo  , 
ja  tinch  un  altre  embolich  ; 
si  això  dura ,  fins  estich 
que  'm  trastocaré  '1  maló  ! 
Però  no  ;  jo  vull  tan  sols  , 
que  's  casi  ab  en  Pep  ,  perquè  , 
se  qu'  es  bo  ,  y  xicot  de  be  ; 

pero. . .  si  decàs  no  '1  vol  ?       (  Pensant.  ) 

Ah  !  ja  sé  ;  ella  vol  diners  , 

ja  ho  tinch  pensat,  donchs  avant. 

Si  no  's  casa  ab  lo  meu  plan 

may  's  casarà...  Papers... 

(Pensant  y  butxaquejant.  ) 
no  'n  necessito  ;  si  faig... 
no  ,  ca  !  no  ho  voldria  creurer ; 
sí...  just,  milió  es  nàrlo  à  veurer. 
Desseguida  me  'n  hi  vaig.  (5"  en  va  pel  f oro.  ) 


ESCENA  VIII. 
PEPA. 

(Surt  mirant  per  tot ,  de  la  dreta.  ) 
Lo  pare  ja  deu  ser  fora  ! 
Que  tarda  en  Paco  à  venir  ! 

(  Se  'n  va  al  balcó  qu'  està  mitj  obert.  ) 
Ja  '1  veig  !  qué  guapo  !  ja  puja  ! 
ja  '1  sento  !  ja  '1  tinch  aqui ! 

(Al  veurer  à  Saldoni.  ) 
(  Batúa  '1  ret  de  la  Sila ! 
qué  buscarà  aquet  mosquit  ? 

(  Saldoni  entra  pel  fondo.  ) 


ESCENA  IX. 
PEPA.  -  SALDONI. 


Sal.  Deu  la  guart. 
Pepa.  A  qui  demana  ? 

Sal.  A  la  Pepeta,  à  vostè. 

Pepa.  Per  quin  motiu  ? 

Sal.  Per...  qu'  es  trucha... 

(  Com  si  li  volgués  fer  entendre.  ) 
Pepa.        Perquè... 
Sal.  (  Qu'  avispada  qu'  es  ! 

Mireu  si  es  prou  picardia, 

fa  veurer  que  no  m'  entent 

y  vol  que  m'  esgargamelli ; 

no  ho  lograrà  à  fe  de  Deu. ) 

Ab  son  permis. 

(Agafa  una  cadira  y  s'  aseuta.  ) 
Pepa.  Vostè  es  duenyo. 


Sal. 


(  Quin  mosquit  mes  imprudent.  ) 
Be  perquè  ve  vostè,  parli... 
espliquis. 

Està  molt  bé... 
(  Trayentse  la  petaca  y  fent  un  cigarro.  ) 

Pepa.        (Jesús,  quin  jove  mes  tonto.  ) 

Si  no  'm  diu  vostè  qui  es       (  Enfadada.  ) 

y  lo  que  vol ,  crido  lladres. 
Sal.  Qué  diu  ,  dona !  (A  tall  de  mofa.  ) 

Pepa.  Lo  que  sent. 

Sal.  Ja  pot  cridar  tant  com  vulga 

que  jo  no  m'  espantaré  ; 

y  d'  aquí  dintre  no  marxo 

si  no  'm  contesta  com  deu. 
Pepa.        Però,  qué  vol  que  contesti 

si  la  pregunta  no  sé  ? 
Sal.  Lo  que  vostè  vol  es  riure. 

(  Are  diu  qne  no  m'  entén.  ) 
Pepa.        Mireus  qu'  es  cosa  de  gresca  ! 
Sal.  Ah  !  si ,  de  gresca.         (  Ericent  lo  cigar ro.  ) 

Pepa  Si  ho  es.       (Enfadada.) 

Sal.  Ja  hi  acabat  la  paciència  ! 

(Comensantse  à  enfadar  s'  aixeca.  ) 
Pepa.        Jo  també  ,  senyor  ,  ho  sent  ? 
Sal.  De  mi  ningú  may  sen  burla  ! 

Pepa.        Vol  dirme  que  vol  vostè  ? 
Sal.  La  contesta  ,  la  contesta  , 

y  la  contesta  ,  res  mes ! 
Pepa.        (Ja  tornem  à  la  mateixa.  ) 

Si  no  'm  pregunta  primer  , 

com  vol  que  jo  li  contesti  ? 
Sal.  No  'm  vol  contestà  ?  Està  bé. 

Hont  es  lo  seu  pare  ? 
Pepa.  Fora. 

Sal.  Y  sa  mare  ? 

Pepa.  i  Ay  !  es  al  cel ! 

Sal.  Ah  !  tampoch  vol  contestarme  ? 

Pepa.        Que  no  li  dich  ? 
Sal.  Si ,  ja  ho  veig  ; 

Li  agrada  molt  la  brometa. 
Pepa.        Y  que  no  li  dich  hont  es  ? 

Sal.  No  las  crech  aquestas  cosas. — 

Ves  si  'm  farà  creurer  que... 

anant  pujant  cap  enlaire... 

Y  com  ho  hauria  fet 

sen  tant  alt  y  sens  escala  ? 
Pepa.        Jo  no  li  he  dit  això  ,  ho  sent  ? 
Sal.  Vostè  no  m'  ho  ha  dit  ? 

Pepa.  Y  are  ! 

Sal.  Vaja  ,  si  això  'm  desmenteix 

serà  trapella  de  marca. 
Pepa.        Ja  'm  torna  insultà  vostè  ? 

Val  mes  que... 
Sal.  Ho  diré  à  la  mare  ! 

Pepa.        Ja  li  pot  dir. 
Sal.  Y  al  moment. 

Veurem  si  riurà  à  llavoras.  (  Ameiiassantla.  ) 

Espavilis...  (Se  'n  va.  ) 

Pepa.  Passiho  bé  !       (Ah  mofa.  ) 


ESCENA  X. 


PEPA. 


Y  qu'  estrany  es  aquet  tipo  ! 
ves  ,  contéstali  al  ximplet 
à  una  pregunta  qu'  encare 
estich  ignorant  lo  qu'  és  ! 
Jesús ,  y  que  papanatas  , 
que  magre  ,  qu'  aigalit ,  que... 
Mes  val  que  no  m'  encaparri, 
y  vagi  per  mon  quefer. 

(Se  'n  va  per  la  dreta.  ) 

ESCENA  XI. 
IGNASI.  —  PEP.  —  Entrant  pel  foro  conversant. 


Ign. 

Deixem  dir,  deixem  dir,  home ; 

Sabent  qu'  ella  vol  diners  , 

sent  així... 

Pep. 

Qué  faig  ,  Ignasi  ? 

digui. 

Ign. 

Lo  qu'  are  't  diré. 

Jo  à  la  noya  quan  se  casi 

tinch  de  donarli...  (5'  entén 

si  'Is  vol}  uns  vuit  mil  duros  , 

ella  ,  d'  això  no  'n  sab  res  , 

y  podriam  ferli  veurer 

que  t'  ha  vingut  dels  parents 

unap  etita  fortuna. 

Pep. 

Ferli  creurer  que  son  meus  ? 

Ign. 

Si ,  home. 

Pep. 

Molt  ben  pensat. 

Ign. 

Com  que  quant  casats  esteu 

han  de  sé  'Is  diners  dels  dos 

tant  se  val  darlos  primé. 

Pep. 

Ja  està  dit ,  donchs  mans  à  la  obra 

Ign. 

Ja  ho  tens  ben  entès  tot ,  Pep  ? 

Pep. 

Si ,  si. 

Ign. 

Jo.  li  faré  creurer 

lo  qu'  hem  dit  are  mateix. 

Sabs  lo  qu'  haurias  de  ferne  ! 

Pep. 

Espliquis  ,  Ignasi ,  qué  ! 

Ign. 

Anarten  à  casa  teva... 

vestirte  de  cap  à  peus 

ab  la  roba  de  las  festas... 

Pep. 

Per  ferli  creurer  mes  bé  ? 

Ign. 

Just. 

Pep.  Al  moment  hi  corro. 

Vostè  prepàrila  ,  sent  ?  (  Se  'n  va.  ) 

ESCENA  XII. 
IGNASI. 

Ja  'm  veig  la  noya  casada 

ab  el  que  jo  li  he  buscat ; 

quina  maula  mes  ben  feta  ! 

Oh  !  surt  bo  d'paquet  gran  cap.  (Picantse  7  cap.) 

Vetaquí  dos  de  contents. 

En  Pep  ,  perquè  '1  faig  casar  , 

y  ab  ella  per  ferí  i  creure 

que  tindrà  diners  en  gran  ! 

Contenta  ella  y  enganyada  , 

content  també  ell  y  enganyat, 

puig  que  la  Pepa  te  cosas... 

qu'  en  fi ,  vaja  sols  las  sab... 

(Entra  PetroniUa  tota  esbufegada.  ) 


ESCENA  XIII. 
PETRONILLA.  —  IGNASI. 

Pet.  Deu  la  guart ,  y  moltas  gracias   (Enfadada.  ) 

del  disgust  que  '1  noy  ha  pres. 

Vaja  ,  s'  ha  lluhit ,  Ignasi ,  ( Ignasi  queda  parat . ) 

ab  tot  lo  qu'  ha  sabut  fer. 

Com  se  coneix  que  so  dona  ! 

però  juro  à  fé  de  Deu... 
Ign.  Y  are  que  té  ,  PetroniUa  ?         (  Espantat.  ) 

Pet.  Encare  gosa  à  dir  rés  ? 

Mereixeria  per  paga 

deu  mil  natas  al  clatell. 

Ignasi  ,  jo  m'  electriso  (  Cridant.  ) 

quant  veix  que  'm  fa  aquet  papé. 
Ign.  Però  dona  ,  gasti  calma. 

(  No  sabent  de  que  li  parla.  ) 
Pet.  No  sé  quin  déu  me  deté 

com  no  li  trenco  la  crisma 

ab  un  sabatot. 
Ign.  {Ab  por.')       Perquè? 

Pet.  Encar'  torna  à  preguntarmho. 

Qu'  hem  dit  d'  aquell  casament 

qu'  aquet  demati  parlavam  ? 
Ign.  Are  hi  caich.  {Com  si  li  vingués  à  la  memòria.') 

Pet.  Are  ?  Està  bé. 

Ign.  Dispensi  de  tot,  y  creguim, 

no  hi  habia  pensat  més. 
Pet.  Que  no  ho  ha  dit  à  la  noya  ? 

Ign.  No  sehora... 

Pet.  Quin  paper  ! 

però  en  fi  jo  li  perdono 

si  es  tal  com  diu. 
Ign.  Si  qu'  ho  és. 

Pet.  Are  que  la  ocasió  ho  porta 

fassi  lo  que  li  diré. 

Quant  la  vegi  à  la  Pepeta 

prepàrila  ;  que  no  fés... 

lo  que  li  ha  fet  fa  poch  rato 

despreciantlo  ,  perquè  ab  éll , 

à  la  bona  tant  com  vulga  ; 

y  à  la  mala  un  Llucifér. 

A  la  Pepa ,  si  Y  estima  ? 

molt ,  moltíssim  |  viva  Déu  ! 

avants  de  jo  ve  ni  aquí , 

pensant  sols  ab  ella  ,  éll  , 

1'  amor  lo  descoloria  , 

s'  enmagria  ,  estaba  sécb  , 

no  menjaba  mes  que  bledas 

ni  dormia  quasi  gens. 

Però  al  dirli  qu'  he  vingut , 

després  d'  esplicarli  '1  fet , 

tot  d'  un  cop  li  ve  una  gana  , 

miri  si  es  gran  1'  amor  séu  , 

que  tot  un  pa  de  tres  lliuras 

s'  ha  menjat  ab  poch  moment. 
Ign.  Caratsos  !  si  que  1'  estima  , 

quin  amor  mes  gran  li  té  ! 

(  No  sabia  que  1'  amor 

fes  menja  pa. ) 
Pet.  Ja  ho  te  entès  , 

fassi  un  esfors  per  casarli. 
Ign.  Faré  tot  lo  que  podré. 

Pet.  M'  ho  promet? 

Ign.  Si ,  li  prometo. 

Pet.  Miris  que  si  aixis  no  ho  fés  , 

la  vida  del  noy  perilla  , 

perquè  m'  ha  dit  fa  poch  temps 

que  si  no  's  casa  ab  la  Pepa 

's  matarà  :  sent ,  ho  sent  ? 

(Ignasi  al  sentí  això  s'  esgarrifa.  ) 

Ab  això  ,  fassi  '1  que  puga. 

Voldria  que  per  vostè 

un  cristià  's  donés  la  mort  ? 
Ign.  No  ,  dona  ,  no. 

Pét.  Es  que  si  ho  fés 

vostè  un  crim  gran  ne  faria 

que  no  te  perdó  de  Déu  ! 

Vritat  que  farà  'Is  possibles  ? 
ign.  Ja  li  he  dit ;  lo  que  podré. 

Pet.         Sent  aixis  ,  diré  que  torni ; 

veyàm  si  darà  entenent 

de  casarshi  à  la  Pepeta  ? 
Ign.  Sí  ,  dona  ,  sí. 

Pet.  Passiho  bé.         (Se'nvà.) 


22  M.  FIGUEROLA  ALDROFEU. 

ESCENA  XIV. 
IGNASI ,  passeijantse  amunt  y  avall  cremat. 

Ja  m'  acaba  de  cansà 

aquesca  dona  ,  y  à  fé... 

no  lograrà  '1  que  voldrà 

perquè  no  li  casaré. 

Hont  se  's  vist  amenassarme 

d'  aquell  modo  ?  que  si  jo... 

torno  altre  cop  à  trovarme 

en  la  semblant  situació  , 

li  tiro  entre  cap  y  peus 

tantas  cadiras  com  hi  ha. 

Que  vagi  à  gobernà  'Is  seus  ÇAb  desprendimeut.) 

si  te  ganas  de  cridà  ! 

ESCENA  XV. 
IGNASI.  —  PEPA  ,  que  surt  ab  uns  quants  plats  y  unas  estovallas. 

Ign.  Ja  vas  à  parà  la  taula  ? 

Pepa.        Com  que  tinch  llest  '1  dinà 

y  ja  son  mes  de  las  dotze. 
Ign.  Saps  lo  qu'  estaba  pensant  ? 

Pepa.        Vos  direu. 
Ign.  Donchs  vaig  à  dirtho 

y  crech  que  no  't  sabrà  mal. 

Sàpigas  que  'n  Pep  ,  lo  jove 

qu'  ha  vingut  molt  poch  temps  fa 

li  ha  topat  d'  una  familia 

que  te  à  laltre  part  del  mar , 

una  petita  fortuna 

d'  uns  vuit  mil  duros. 

Pepa.  Carat  I 

Ell  si  que  la  ben  pescada. 
Ign.  Puig  com  te  deya ,  ell  vindrà 

dintre  poch  à  demanarte  , 

que  sols  ab  tú  's  vol  casà. 

Sent  aixis  ,  si  tú  't  con  front  as 

de  pendrer  ab  ell  estat , 

ja  ho  sabs  ,  ab  poch  temps  promesos 

y  d'  aquí  un  mes  sou  casats. 

Hi  consents  ? 
Pepa.  (Tímida.  )       No  ho  voleu  vos  ? 

sent  del  vostre  gust ,  ja  està. 
Ign.  Lo  que  has  de  fer  quan  lo  vegis 

un  papé  que...       {Postura  mímica.  ) 
Pepa.  Natural ! 

Ign.  Y  despacha  al  que  vas  dar 

ta  paraula. 
.Pepa.  De  quin  modo  ? 

Ign.  D'  un  modo  prompte  arreglat. 

Fàs  una  carta  ,  li  envias  , 

no  te  '1  miras  mes  y  en  paus.  (Donantli  papé.  ) 

Té  ,  té  ,  fesli  desseguida. 
Pepa.        Pobre  xicot !  quant  veurà... 
Ign.  No  hi  pensis  mes  y'fés. 

Pepa.  Donguim. 

(Agafa  la  pluma  y  escriu.  ) 
Ign.  Picanta,  però...  moral. 

Pepa.       Ja  està.  (Firmant.  ) 
Ign.  (Llegintla.)  A  veure.  Bravo  !  Bravo  ! 

Clóula.  (  Tornantli. ) 
Pepa.  Qui  li  portarà  ? 

Ign.  Ja  ho  veuràs. 

.    (5"  en  va  al  balcó  y  crida  com  si  parlés  ab  un  vehí.  ) 
Tú  !  Pere  !  Pere  ! 

Aqui  tens  això  y  un  ral 

y  pórtala  desseguida 

sens  perdre  temps  al  estànch.  (  Tanca  'l  balcó.  ) 
Are  ja  pots  parar  taula 
perquè  tot  està  arreglat. 
(  Pepa  arregla  las  estovallas  ,  posa  plats  ,  etc.  ) 

ESCENA  XVI. 
Dits  ,  SALDONI  (  entra  pel  fondo.) 


Sal. 

Déu  vos  guart. 

Ign. 

A  qui  demana  ? 

Sal. 

Que  no  'm  coneix  ? 

Ign. 

No  ;  no  hi  càich 

Sal. 

Jo  sóch  lo  fill  de  la  mare... 

Ign. 

Vol  dir  ? 

Sal. 

Si  senyo. 

Ign. 

Enterats. 

Si  no  s'  esplica  mes  bé ! 

Sal. 

Que  no  m'  esplico  prou  clar  ? 

Jo  so  lo  fill  de  la  mare 

qu1  avuy  ha  vingut... 

Ign. 

(  Comprenentlo.  )       Ah  !  ja  ! 

ets  tú  lo  seu  fill  ?  molt  bé. 

Lo  jove  qu'  estima  tant 

à  la  noya... 

Sal. 

Si  senyo  ; 

que  ja  li... 

Ign. 

Encara  no  hu  sab. 

No  he  tingut  temps  pera  dirli. 

Sal. 

Y  donchs  are  com  hu  faig  ? 

Ign. 

La  cosa  n'  es  molt  senzilla  , 

fesli  1'  amor ,  allí  està. 

Sal. 

Jo  que  li  fassi  1'  amor  ? 

Com  se  fa  ? 

Ign. 

Això  no  sabs? 

Sal.  Com  que  jo  d'  aquestas  cosas 

encare  no  n'  he  fet  may. 
Ign.  (  Quina  veu  de  sucre-candi !  ) 

Sal*.  Bé ,  que  'm  vol  dir  com  se  fa  ! 

Ign.  Has  anat  may  al  teatre  ? 

Sal.  Al  trayatu  ?  prou  qu'  hi  he  anat. 

Ign.  Qu'  has  vist ,  lo  D.  Juan  Tenorio  ? 

Sal.  Aquell  que  fan  per  Tots  Sants  ? 

Ign.  Aquell  mateix. 

Sal.  Ja  ho  crech ,  home  , 

si  fins  hi  he  representat. 
Ign.  De  que  féyas  ? 

Sal.  De  Megia 

quant  es  mort. 
Ign.  'T  recordaràs 

de  lo  que  deya  Tenorio  ? 
Sal.  Si  fins  lo  vaig  estudià. 

Ign.  Donchs  bé ;  per  ferli  1'  amor 

has  de  fér  com  éll. 
Sal.  Igual  ? 

Ign.  Del  millor  modu  que  't  sembli. 

(  Qu'  acabarem  mes  aviat.  ) 
(Saldoni  se'n  và  allà  bont  hi  hà  la  noya ;  T  agafa  pel  bras 
acompanantla  al  mitj  de  la  escena  y  esclama  tant  fort  com  pot.  ) 
Sal.  Cuant  gritan  estos  melditos  , 

però  mal  rayo... 
Pepa.  (  Com  si  s'  espantés.  )  Qué  fa  ? 

Que  potser  s'  ha  tornat  ximple  ? 
Sal.  Li  faig  1'  amor. 

Pepa.  Endevant. 

Ign.  Mare  de  Deu  ,  qu'  es  sabata.       (  A  Saldoni.  ) 

Sal.  Que  no  's  fa  aixís  ? 

Pepa.  Ay  carat !        (A  id.) 

vostè  es  molt  de  la  brometa  ! 
Sal.  No  tant  com  vostè. 

Pepa.  Ja ,  ja.         (Rient.  ) 

Ign. 


Pepa. 


Sal. 


Ign. 

Sal. 


Ign. 


Acabem  d'  una  vegada  , 

lo  jove  està  enamorat,  (A  Pepa.  ) 

y  ha  vingut  perquè  li  digas 

si  t'  hi  vols  ,  ó  no  ,  casar. 

Ab  molt  gust  m'  hi  casaria , 

si  no  m'  hagués  promès  ja... 

ab  un  que... 

Vatualisto.   {A  Pepa.) 
No  s'  espliqui  mes  ,  mal  llàm  ! 
trencaré  '1  que  à  mon  pas  trobi 
fent  anà  '1  de  dalt  à  baix 
si  dins  de  dos  ó  tres  dias 
no  diu  qu'  ab  mi  's  vol  casà. 
Qué  dius  que  faràs ,  trapella  ? 
Trapella  diu  ?  molt  be  està. 
Aquets  insults  ,  senyo  Ignasi , 
'Is  trobarem  tots  plegats. 
Que  't  tornas  boig ,  mosquit  d'  arbre  ? 


( Saldoni  agafa  uns  quants  plats  y  enfadat  los  tira  a  terra  ab 
tota  fúria  ;  marcha ,  y  al  ser  al  portal ,  topa  ah  en  Pep  qu'  entra. ) 

ESCENA  XVII. 
IGNASI.  — PEPA.  -PEP. 


■■9 


Pep.  Tinga  comte  ,  cap  sigràny !  (A  Saldoní. ) 

(  Entra  tot  mudat.  ) 

Déu  vos  guart ;  qui  es  aquell  tipo  ? 
Ign.  Hola  ,  Pep  !  no  'n  fassis  cas. 

Pep.  Y  qu'  enfadat  que  n'  estaba  ! 

Pepa.  (  A  Ignasi  y  marchant . ) 

M'  en  vaig  à  buscà  el  dinà. 
Pep.  Escolti  un  moment,  Pepeta.  (Pepa  torna  enrera. ) 

(Ja  ho  teniu  ben  arreglat  ?)  (A  Ignasi.) 
Ign.  (  Si ,  noy ,  ja  està  à  punt  de  solfa.  ) 

Pepa.        Digui  donchs. 
Pep.  Al  moment  vaig. 

Lo  motiu  de  ma  vinguda , 

Ignasi ,  tant  sols  ha  estat 

per  demanarvos  la  noya  , 

si  es  qu'  ella  sab... 
Ign.  (  Ab  amistat.  )         Vols  callà  ? 

Ja  sabs  que  sen  del  meu  gust 

es  lo  d'  ella.  —  No  es  vritat  ? .  (A  Pepa.  ) 
Pepa.        Si  à  vos  os  agrada  ,  pare  ,       (  Posat  de  tímida. ) 

per  mi  ja  sabeu  qu'  està. 
Pep.  Donchs  qu'  eran  tots  aquells  fueros 

qu'  aquet  demati  has  gastat  ? 
Pepa.        Per  probar  si  m'  estimabas 

com  deyas  ab  ton  cor  franch. 
Pep.  Es  à  dir  qu'  are  m'  estimas, 

Pepeta  ? 
Pepa.  Quin  dupte  hi  ha  ? 

Com  qu'  he  vist  ton  gran  amor 

lo  méu  també  ha  trastornat. 


ESCENA  XVIII. 

IGNASI.  -  PEPA.-  PEP.  —  PETRONILLA  y  SALDONI  agafat 
per  la  ma. 

Pet.  Que  's  pensa  que  hi  juga  ab  mi  ?  {Del  fondo. ) 

Sàpiga  qu'  encar  que  vella ,  (  A  Ignasi.  ) 

jo  soch  la  sarjenta  aquella 

d'  algun  temps. 
Ign.  Bé  ,  qué  vol  dir  ? 

Pet.  Qué  vull  dir  ?  qu'  es  un  sabata  , 

y  menos  que  de  cartró 

un  home  de  palla... 
Ign.  Jo  ? 

Pet.          Y  à  tú  t'  haig  de  da  una  nata.       (A  Pepa.) 
Ign.  Fassi  '1  favor  de  callà.         (  A  Petronilla.  ) 

Pet.         No  vull  ni  'm  dona  la  gana. 
Ign.  Si  agafo  la  mitja  cana... 

Pet.          Per  mi  la  pot  agafà. 

Pep.  No  fassin  tants  disbarats  !       (Apassiguantho.  ) 

Ign.  Vostè  ja 'm  va  carregant.       (A  Peíronilla  ) 

Pep.  Vaja  d'  un  cop  ,  callarant  ? 

Ign.  Si  agafo  tots  aquets  plats !  (Signant  à  la  taula. ) 

Pet.  Qué  farà? 

Ign.  Qué  faré  ?  miri. 


(  Agafa  plats  y  los  tira  pel  cap  de  Peíronilla ;  aquesta  agafa  ca- 
uràs ab  lo  mateix  fi  y  Saldoni  no  's  desfà  may  agafat  à  las  faldillas 
d'  ella.  ) 


Sal. 
Pet. 

Pepa. 


Mare  ,  no  si  torni  mes. 

No  puch;  que  si  no  hi  tornés... 

{Seguint  la  baralla.  ) 
Això  sí  qu'  es  cruel  martiri !  (Dantsen  vergonya.) 

ESCENA  XIX. 
Dits.  — Un  POLISSON  (entrant  pel  foro). 

Pol.  Qu'  es  això  !  Volen  callar  ?  (Parant  las  barallas.) 

Ign.  Un  polisson  !  y  qué  vol  ? 

Pet.  (A  Saldoni  qu  encare  li  estira  las  faldillas .  ) 

Deixem  està  ,  tú  ,  mussol. 
Pol.         A  ver,  quant  s'  ha  de  acabar. 
Ign.  La  senyora...  (A  Petronilla.) 

Pet.  Aquet  senyo...       (A  Ignasi.) 

Pol.         Volen  callar? 
Pep.  Ay  carat ! 

Pol.         Respeten  1'  autoritat , 

ó  sinó  les  multo  jo. 
Pet.         Bé  ,  donchs  jo  li  esplicaré 

del  modo  que  això  ha  vingut. 
Pol.         Esplique  ,  como  ha  sigut  ? 
Pet.         Servidora  de  vostè 

visch  al  devant  ben  senzill , 

y  aquet  senyo  qu'  aquí  està  (  Signant  à  Ignasi.  ) 

m'  habia  promès  casà 

la  seva  filla  ab  mon  fill ; 

(Pep  mira  calorosament  à  Pepa.  ) 

y  lo  cas  es  que  '1  senyo 

m'  ha  fet  venir  tres  vegadas , 

tot  plegat... 
Pepa.  (  Quinas  miradas !  )  (  Ab  angunia.  ) 

Pet.         Per  dirme  tan  sols  que  no. 
Ign.  Com  que  ja  la  tinch  promesa. 

Pet.         Ab  aquí  ? 
Ign.  Ab  lo  jove  aquet. 

Pep.  Dispensi...  (Rodant  lo  cap. ) 

Ign.  Y  are  ,  Pepet  ? 

Pepa.        (Ja  hauré  perdut  ma  riquesa  !  )  (Ab  sentiment.) 

Pep.  Es  mol  cert  que  m'  he  promès  , 

cert  que  m'  hi  hauria  casat , 

es  cert  que  jo  li  he  donat 

paraula  y  qu'  ella  1'  ha  admès. 

Però  del  dit  me  'n  desdich , 

que  si  ella  ab  mi  se  casés  , 

fora  tant  sols  pels  diners 

creyentse  que  soch  molt  rich. 
Ign.  D'  aquet  modo  'm  fas  quedà  ? 

(  Pepa  's  treu  lo  mocadó  y  plorant  's  tapa  la  cara.  ) 
Sal.  Miri  que  's  torna  vermella  ! 

{A  Petronilla  signant  à  Pepa.  ) 
Pet.         Ja  ho  veig  ,  ja ;  pobre  donzella  ! 
Ign.  Vamos  ,  ja  te  hi  pots  casà.         (A  Saldoni.  ) 

Pet.         Are  si  que  no  m'  agrada. 
Sal.  Ja  no  la  vull  per  mullé. 

Ign.  Donchs  perquè  la  vols  ? 

.  Sal.  Per  ré  ; 

no  es  pas  bona  per  casada. 
Ign.  Tú  també  li  dons  carbassa  ? 

Pet.         No  es  plat  de  segona  mesa. 
Pep.  Jesús  !  y  quina  bestiesa  ! 

Pepa.        Això  es  una  mica  massa  ! 
Ign.  Que  si  vol  casà  vostè  ?        (Al  polisson.  ) 

Pol.         No  ,  no  ;  no  'm  vinguen  ab  dones  , 

son  caussa  de  las  rahones , 

y  es  cosa  que  no  'm  convé. 
Ign.  Es  dir  que  també  la  deixes  ? 

Pep.  Mare  de  Déu  ,  quins  papes  ! 

Ign.  Ja  ho  veus  ,  per  mort  dels  dinés  (  A  Pepa.  ) 

ni  pels  guindillas  serveixes. 

(Pepa  cau  assentada  à  la  cadira  tota  avergonyida.  ) 

(Alpúblich.) 


Si  algú  de  vostès  la  vol 
pera  volguershi  casà 
vínguinmela  à  demanà 
que  li  estimaré  molt. 


OBRAS  DEL  MATEIX  AUTOR. 


EN  VENTA 

Preu. 


Qui  abrassa  molt...  pessa  catalana  en  un  actey  en  vers, 

segona  edició  il•lustrada.  4  rs. 

Mala  lluna.  »  »  »    tercera       »  2  » 

(1)  Lo  tret  per  la  culata,  sarsuela.  »        »  (agotada)  2  » 
Amor  etern  ,  cuadret  en  prosa  iMustrat  ab  magnifichs 

íoto-grabats 2  » 

INÉDITAS. 

Temps  perdut  ,   pessa  catalana  en  un  acte  y  en  vers. 

(2)  Per  poders.      »         »  »       ■    »  » 
i  j  i  A  la  Rambla  ! ! !  sarsuela         »           »  » 

J*£      Viatje  comich  lirich,  fantàstich,  terrorífich  y  màgich  ; 
en  tres  actes ,  escrit  en  vers  y  prosa. 

EN  PREPARACIÓ. 

A  la  major  brevetat  possible :  Palpitacions  ,  col•lecció  de 
poesias  serias  y  festivas ,  ilustradas  per  diferents  dibuixants  de 
reconegut  mèrit  artistich. 

EN  PREMSA. 

La  cuarta  edició  del  cuadro  dramàtich  en  un  acte  y  en  vers, 
que  te  per  titol  Mala  lluna  ;  valdrà  també  dos  rals. 


(1)  Música  d'  un  conegut  mestre. 

(2)  En  colaboració  de  A.  P. 


